Aalborg Stiftstidende, 1845-10-29
Jris" har atter havt Leilighed til igaar at vise sin og sin Førers Dygtighed, thi noget efter Afgangen fra Aarhuus opkom en Orcan af Sydvest, saa voldsom, som selve Capitainen endnu ikke mindes for at have oplevet den, og som satte alt ombord paa den alvorligste Prøve. Himmel og Hav vare som i Eet, og paa Dækket kunde man neppe overskue Skibets Længde og Cours imedens alt i Kahytterne var priisgivet til en almindelig Forstyrrelse, idet Passagererne kastedes fra Hvilebænkene og slyngedes imellem hverandre og de omtumlende Kahytsgjenstande. Selve Orcanen vedvarede heldigviis kun en Time, men Stormen vedblev dog med Heftighed næsten heelt ind til Kjøbenhavn, hvor Dampskibet naaede ind Kl. 7 og Passagererne endnu, for de forlode Skibet, til Taksigelse bragte Capitain Sletting et tredobbelt "Leve. I Pengecirculationen vedvarer Forlegenheden, og Mangelen endnu, dog ansees det for afgjort, at Banken efter den 31te dennes atter vil discontere rigeligt. Banken (ikke, som det curiøst nok i en Provindsavis hedder: "Regjeringen") har ogsaa i den sidste Tid faaet fra Hamborg endeel Sølvbarrer, som blive udmyntede, og man antager, at Banken vil udstede 4 Millioner Rbdlr. i nye Penge til Circulationsmassens Forøgelse. I et Tidspunct, som det nærværende, da Banken, at Mangel paa Sedler, endog mod de bedste Sikkerheder har maattet negte Laan, turde det, siger Fædrel." fortjene Overveielse, om ikke her, som paa flere andre Steder, burde tilveiebringes et Betalingsmiddel til at supplere de sædvanlige. saalænge disse ikke forslaae til Omsætningerne, og som derhos var af den Beskaffenhed, at det kunde sættes ud af Virksomhed, naar Trangen ikke længere fandt Sted. Det Betalingsmiddel, som herved haves for Øie, er de i England, brugelige Exchequer Bills". Heraf courserer omtrent en lige saa stor Masse som af den engelske Banks Sedler. De finde stærk Søgning, da de give een, om ikke høi, Rente og derhos ikke ere underkastede synderlig Fluctuation i Prisen, eftersom de jevnlig indkaldes og indløses. Banquiererne (Bankers) anlægge derfor ogsaa fortrinsviis deres Beholdninger i disse Effecter, om de end af andre kunde have en høiere Rente. Denne beregnes dagviis, og hver Jhændehaver faaer Renten godtgjort for de Dage, faa eller mange, han har Papiret ihænde, idet det afgives for en saa meget høiere Værdi, som Renten imidlertid har udgjort. Lignende Effecter, et Slags Promisser eller indenbyes Vexler, udstedte af vor Nationalbank, synes nu af de anførte Grunde ogsaa at maatte kunne blive anvendelige her i Landet, De maatte lyde paa 100 Rbd., eller Summer delelige hermed, og, eftersom Banken vilde tilstaae, paa en daglig Rente af 1/2, 3/4 eller 1 s. for hvert 100 Rbd., svarende resp. til 13, 2 3/5 eller 3 1/2 pCt. pr. A. Den høiere Rente, som det i Førstningen vel blev nødvendigt at tilstaae, vilde rimeligen siden kunne nedsættes. Hensigtsmæssigt vilde det være at udstede dem 88 Dage fra Dato, altsaa med de 8 Løbedage, paa 96 Dage. Blev nu Renten t. Ex. 1 s. om Dagen af 100 Rbd., saa var Værdien ved Udstedelsen 99 Rbd.; 8 Dage efter 99 Rbd. 8 s., 14 Dage efter 99 Rbd. 14 s. o. s. fr. indtil Forfaldsdagen, da den var fulde 100 Rbd. Paa Blanketterne, som bruges til Beviserne, kunde, for at forebygge Tvistigheder og Misforstaaelser, aftrykkes en Tabel, hvori Værdien, efter Fradrag af den løbende Rente, for hver Dag under Løbetiden var angivet. For at skaffe dem uhindret Omløb var det imidlertid nødvendigt, at de modtoges ved alle Jndbetalinger i Banken og i dens Filialer, samt at forsikkres om, at de ogsaa modtoges i alle kongelige og offentlige Indretningers Kasser, hvilket sidste, naar Sagen erkjendtes at være til almeen Nytte, formodes ikke at ville finde nogen Hindring. Paa Handelstandens og Capitalisternes Medvirkning maatte man kunne regne ved et Foretagende, der var saa aabenbart i deres Jnteresse. J Begyndelsen vilde vel endeel af Beviserne komme tilbage paa Banken, men saalænge der er virkelig Pengetrang, vilde stedse flere gaae ud, og Banken følgelig ikke komme i Forlegenhed. Den Sum, Banken har til Disconteringer, maatte imidlertid fortrinsviis anvendes til Jndløsning af de omhandlede Beviser. Ogsaa er, som anført, dette en Grund for, ikke strax at sætte Renten for lavt. Bevisernes Sikkerhed hviler paa den, stedse realisable, Valuta, Banken herfor har modtaget, og er altsaa fuldkommen betryggende. Da Banken ikke vil udstede rentebærende Betalingsmidler længere end fornødent, saa vil med Pengetrangen ogsaa Emissionen af de ommeldte Beviser ophøre, og disse selv efterhaanden, som de forfalde til Betaling, vorde inddragne og forsvinde af Omløbet, indtil Omstændighederne atter maatte byde at udstede nye.